**Anugerah Juara Lagu ke-25** (**AJL25**) ialah konsert dan majlis penghargaan tahunan bagi karya muzik Malaysia yang diperkumandangkan dalam carta *Muzik Muzik* TV3 musim 2010. Dengan membawa konsep pentas Pemetaan Muzik (*Music Mapping*), acara ini dijadualkan berlangsung di Stadium Putra Bukit Jalil pada 9 Januari 2011. Sebanyak 14 lagu merebut gelaran Juara Lagu 2010.

Anugerah Juara Lagu ke-25 dijuarai oleh Ana Raffali selaku penggubah lagu dan penyanyi "Tolong Ingatkan Aku".

Am
--

Seperti biasa, 30 buah lagu yang meraih markah tertinggi dalam carta *Muzik-Muzik* 25 sepanjang tahun 2010 dilayakkan ke Separuh Akhir untuk dinilai semula untuk mencari 14 buah lagu yang layak ke Anugerah Juara Lagu. Inilah kali kedua lagu-lagu terlibat tidak dibahagikan kepada kategori setelah pengkategorian dimansuhkan pada musim 2009 gara-gara kelesuan kategori Irama Malaysia dan Etnik Kreatif.

Memandangkan ini merupakan kali ke-25 penganjuran AJL, TV3 menerbitkan rancangan khas yang bertajuk *Revolusi Anugerah Juara Lagu 25* yang menyatukan semula para seniman yang lagunya pernah menjuarai AJL sepanjang sejarah penganjurannya, untuk berkongsi pengalaman dan rahsia kecemerlangan masing-masing. Rancangan istimewa ini terbahagi kepada empat bahagian yang disiarkan pada 4, 11, 18 Disember 2010, dan 1 Januari 2011.

Seperti tahun sebelumnya juga, Faizal Ismail, Cheryl Samad dan Ally Iskandar menyandang semula tugas sebagai pengacara AJL25. AJL25 dipersembahkan dengan tema "Pemetaan Muzik", yang mana tempat acaranya berubah wajah dengan sebuah pentas gah yang julung kali menggunakan teknologi terkini yang dilengkapi dengan diod pemancar cahaya (LED) sebagai lambang penonjolan perkembangan industri muzik tempatan. Pengkarya yang merangkul gelaran Juara Lagu 2010 menerima hadiah wang tunai sebanyak RM35,000; naib juara dan tempat ketiga masing-masing menerima RM15,000 dan RM12,000; dan pemenang anugerah khas Vokal dan Persembahan Terbaik masing-masing meraih RM10,000.

Muzik-Muzik Separuh Akhir
-------------------------

Konsert *Muzik-Muzik Separuh Akhir* disiarkan pada tiga malam Isnin berturut-turut pada 8, 15 dan 22 November 2010, jam 10 malam, bersiaran langsung dari Sri Pentas 2, Shah Alam. 

Lihat di sini untuk senarai lengkap penyertaan Separuh Akhir Muzik Muzik 25,

Anugerah Juara Lagu
-------------------

Majlis Anugerah Juara Lagu ke-25 berlangsung di Stadium Putra Bukit Jalil pada 9 Januari 2011, siaran langsung bermula pada 9 malam di TV3 dan Hot FM. Upacara membuka tirai dengan tiga persembahan Juara Lagu yang lalu, iaitu Francesca Peter yang menyanyikan lagu "Sekadar di Pinggiran" (Juara Lagu pertama pada tahun 1986), disusuli oleh Nash dengan "Pada Syurga di Wajahmu" (Juara Kategori Balada pertama: 1992), Tanya Sama Itu Hud Hud (Juara Kategori Pop Rock pertama: 1994) dan "Ghazal untuk Rabiah" (Juara Kategori Etnik Kreatif pertama: 1997) oleh M. Nasir.

Barisan juri untuk AJL25 terdiri daripada Amy Search, Habsah Hassan, Andy Flop Poppy, Pacai, Acis dan M. Nasir sebagai ketua. Persembahan diiringi oleh sebuah orkestra pimpinan Ramli MS.

Kesemua 14 lagu finalis dijayakan oleh kehadiran penuh penyanyi/kumpulan asal masing-masing, mengikut urutan berikut:

1. "Cinta Sempurna"
2. "Berlari"
3. "Pelita"
4. "Kebahagiaan dalam Perpisahan"
5. "Drama King"
6. "Noktah Cinta"
7. "Tolong Ingatkan Aku"
8. "Selamat Malam"
9. "Ku Ada Kamu"
10. "Extravaganza"
11. "Sofea Jane"
12. "Hanyut"
13. "Jahat"
14. "Mencari Konklusi"

Sebelum keputusan diumumkan, upacara diserikan dengan persembahan istimewa dari Datuk Sharifah Aini ("Kau Tinggi di Awan Biru", "Oh di Mana"), Ziana Zain ("Anggapanmu", "Madah Berhelah") dan Siti Nurhaliza ("Balqis", "Nirmala", "Cindai").

### Keputusan

* Juara Lagu: "Tolong Ingatkan Aku" – Ana Raffali
* Naib Juara: "Drama King" – Meet Uncle Hussain menampilkan  Black Hanafiah
* Tempat Ketiga: "Noktah Cinta" – Hafiz
* Persembahan Terbaik: Faizal Tahir ("Hanyut")
* Vokal Terbaik: Hafiz ("Noktah Cinta")

Ketua Pegawai Operasi Kumpulan Rangkaian Televisyen Media Prima Berhad, Ahmad Izham Omar, Ahmad Izham Omar diberi penghormatan untuk menyampaikan anugerah kepada para pemenang.

Finalis
-------

> *Untuk melihat senarai semi-finalis untuk Juara Lagu ke-25, sila lihat Separuh Akhir Muzik Muzik 25.*
> 
> 

> *Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.*
> 
> 

Berikut adalah senarai finalis mengikut *turutan giliran persembahan* yang berentap di AJL ke-25:

| Giliran | Tajuk Lagu | Kedudukan Terbaik Carta MM | Komposer | Penulis Lirik | Penyanyi | Petikan Album | Label | Keputusan |
| --- | --- | --- | --- | --- | --- | --- | --- | --- |
| **1** | "**Cinta Sempurna**" | 3 | Yunalis Zarai | Yuna ZaraiKumpulan The Palauan | "*Decorate*"  | Fantasia Music City -  Laguna Music / Yuna Room Records | Finalis |
| **2** | "**Berlari**" | 4 | Shazee Ishak | Shah Indrawan Ismail (Tomok) | Tomok | "*Tomok*"  | Monkey Bone |
| **3** | "**Pelita**" | 2 | Khairil Ridzwan Anuar (Monoloque) | Kumpulan A.P.I (gabungan Azlan Rosle, Noh Salleh, MonoloQue, Imran Fadzil (Narmi), Din Hormatov, Nazrin "AJ" Mohd Nasir) | "*Runut Bunyi Filem Hooperz*"  | New Southern Records |
| **4** | "**Kebahagiaan dalam Perpisahan**" | 1 | Edry Abdul Halim | Shahir Zawawi | "*AF8 Hits*"  | KRU Records - Astro Entertainment |
| **5** | "**Drama King**" | 1 | Nik Mustaza Nik Mustapha (Taja) | Nafisah Mohamat Yusof Khir (Tun Teja) | Kumpulan Meet Uncle HussainBlack Hanifah | ▷  | △ - Archieve Capital Sdn Bhd | Naib Juara |
| **6** | "**Noktah Cinta**" | 1 | Mohd Faizal Maas (Ajai) | Sheikh Kalam | Hafiz Suip | "*Masih Jelas*"  | Warner Music - Astro Entertainment | Ketiga Vokal Terbaik |
| **7** | "**"Tolong Ingatkan Aku**" | 2 |  Ana Nurhidayah Mohd Raffali (Ana Raffali) | Ana Raffali | "*Ketika Aku Kecil*"  | Universal Music - Aidit Alfian Productions | Juara |
| **8** | "**"Selamat Malam**" | 1 | Mok Chuang Yew (Audi Mok)Faizal Tahir | Faizal Tahir | Faizal Tahir | "*Adrenalin*"  | Universal Music - Monkey Bone / EMI | Finalis |
| **9** | "**Ku Ada Kamu**" | 1 | Edry Abdul Halim | Adira Suhaimi | "*AF8 Hits*"  | KRU Records - Astro Entertainment |
| **10** | "**Extravaganza**" | 1 | Shamsul Annuar Mohd Baharom (Sam Baharom) | Kumpulan Bunkface | "*Phobia Phoney*"  | △ - Bunkface Productions |
| **11** | "**Sofea Jane**" | 1 | Shamril Salleh (Sham Kamikaze) Iswandy Atan (Iswandy) | Farazila Abdul Jabar (Farril) | Black Hanifah | ▷;  kemudian dimuatkan dalam "*Obsesi*" (2011)  | Monkey Bone |
| **12** | "**Hanyut**" | 1 | Mok Chuang Yew (Audi Mok)Faizal Tahir | Faizal Tahir | Faizal Tahir | "*Adrenalin*"  | Universal Music - Monkey Bone / EMI | Persembahan Terbaik |
| **13** | "**Jahat**" | 1 | Edry Abdul Halim | Stacy Anam | "*Hitman - Edry Abdul Halim*" | KRU Records | Finalis |
| **14** | "**Mencari Konklusi**" | 6 | Muhammad Noh Salleh | Kumpulan Hujan | "*Mencari Konklusi*"  | Fantasia Music City - Hujan Selaseh Sdn Bhd |
|

Jemaah Juri
-----------

* M. Nasir (Ketua Juri)
	+ Acis
	+ Azmeer
	+ Habsah Hassan
	+ Andy Flop Poppy
	+ Amy Search
	+ Pacai

> *Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.*
> 
>

Sambutan
--------

Mengikut kaji selidik yang dilakukan oleh AGB Nielsen, siaran langsung Anugerah Juara Lagu ke-25 berjaya meraih jumlah penontonan sebanyak 4.2 juta orang (21.4 TVR) atau 64% dari jam 9 hingga 12 malam, dengan puncak penontonannya menghampiri lima juta orang. Malahan pula, dicatatkan bahawa sejumlah 83,764 pengguna unik telah menyaksikan pancaran video secara langsung di laman web rasmi AJL25, termasuklah acara karpet merah, babak sebalik tabir dan upacara itu sendiri; 20% daripadanya dijejaki datangnya dari pelayar web di luar negara.

Akan tetapi, penobatan lagu "Tolong Ingatkan Aku" sebagai Juara Lagu menjadi titik tengah pertikaian yang hebat, dan boleh disifatkan sebagai satu kejutan hebat dalam sejarah penganjuran AJL kerana lagu berkenaan tidak dijangka sekali akan dinobatkan sebagai juara. Mengikut laporan, kemenangan Ana Raffali ini tidak disenangi sesetengah orang awam apabila sesetengah penonton di tempat acara mengebu beliau atau terus mengangkat kaki sebaik sahaja mendengari keputusannya diumumkan. Apabila ditanya mengenai kontroversi ini, M. Nasir mempertahankan keputusan yang dibuat oleh pihak juri atas sebab bahawa "Tolong Ingatkan Aku" bersifat peribadi, ringkas dan ada rasa yang ingin disampaikan penggubah (yang juga si penyanyi lagu itu) sampai kepada para pendengar, justeru "lagu ini berjaya memikat hati juri kerana ia mempunyai elemen pembaharuan." Tambahnya lagi, lagu itu mempunyai lirik yang penuh makna dan dihasilkan dengan penuh kejujuran. "Lirik dan melodinya amat ringkas, namun penuh kejujuran berbanding dari yang lain. Mungkin lagu ini tidak popular tetapi ia ada kekuatan yang melayakkannya untuk menang."

Bagaimanapun, tidak lama kemudian, seorang ahli juri, Azmeer mengatakan bahawa dia sama sekali tidak bersetuju dengan keputusan itu. "Secara jujurnya saya tidak bersetuju dengan kemenangan itu. Siapakah artis yang saya rasa layak menjadi pemenang biarlah saya rahsiakan dulu buat sementara waktu," katanya ketika dihubungi mStar Online. Seorang lagi ahli panel, Amy Search, menjelaskan bahawa dia hanya terlibat menilai dari aspek vokal, tetapi dirinya turut terkejut dengan keputusan itu kerana dia lebih mengharapkan penyanyi Yuna yang membawa lagu "Cinta Sempurna" diangkat sebagai juara dengan alasan lagu berkenaan menusuk hati.

Rujukan
-------

1. ↑  Music Mapping Konsep Pentas AJL 25, gua.com.my, 16 Disember 2010. Dicapai pada 2 Januari 2011.
2. ↑  [*pautan mati kekal*], Melayukini, 3 Disember 2010. Dicapai pada 2 Januari 2011.
3. ↑  13 kamera untuk AJL25 Diarkibkan 2010-12-23 di Wayback Machine, Berita Harian, 20 Disember 2010. Dicapai pada 2 Januari 2011.
4. ↑  Music Mapping tema AJL25 Diarkibkan 2010-12-23 di Wayback Machine, Berita Harian, 19 Disember 2010. Dicapai pada 2 Januari 2011.
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. 1 2  AJL25 Cecah Rekod Hampir 5 Juta Penonton!, gua.com.my, 12 Januari 2011. Dicapai pada 12 Januari 2011.
19. 1 2 3  Kenapa Ana Raffali? Diarkibkan 2011-01-12 di Wayback Machine, Berita Harian, 11 Januari 2011. Dicapai pada 12 Januari 2011.
20. 1 2  Juri AJL25 Bertelagah? Azmeer Kurang Setuju Keputusan M.Nasir Diarkibkan 2011-01-13 di Wayback Machine, mStar Online, 11 Januari 2011. Dicapai pada 12 Januari 2011.

Pautan luar
-----------

* Tapak sesawang rasmi AJL25 Diarkibkan 2010-12-21 di Wayback Machine

| * l
* b
* s
Anugerah Juara Lagu |
| --- |
| 
* Jemaah Juri
* Finalis Lagu 1986-kini
* Persembahan Permbukaan dan Selingan
* Trivia
* Senarai Rekod

 |
| Senarai Juara Lagu | 
* *Balada*
* *Pop Rock*
* *Etnik Kreatif*
* Keseluruhan

 |
| Anugerah Perdana | 
* Persembahan Terbaik
* Vokal Terbaik
* *Lirik Terbaik*

 |
| Majlis‡ | 

|  |  |
| --- | --- |
| 1980-an | 
* 1986
* 1987
* 1988
* 1989

 |
| 1990-an | 
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999

 |
| 2000-an | 
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

 |
| 2010-an | 
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| 2020-an | 
* 2020
* 2021
* 2022

 |

 |
| Rencana Berkaitan | 
* Kontroversi Anugerah Juara Lagu ke-34
* Penyertan Alumni Akademi Fantasia
* TV3
* *Muzik Muzik*

 |
| 
‡ **Perhatian**: Tahun merujuk kepada **tahun kelayakan**, *bukan* tahun acara diadakan.
 |

| * l
* b
* s
Separuh Akhir Muzik Muzik |
| --- |
| *Penganjur*: Media Prima Berhad · Anugerah Juara Lagu |
| 1990-an | 1992 • 1993 • 1994 • 1995 • 1996 • 1997 • 1998 • 1999 |
| 2000-an | 2000 • 2001 • 2002 • 2003 • 2004 • 2005 • 2006 • 2007 • 2008 • 2009 |
| 2010-an | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 |
| 2020-an | 2020 • 2021 • 2022 |


| * l
* b
* s
Juara Carta Mingguan Muzik Muzik |
| --- |
| *Penganjur*: Media Prima Berhad · Muzik Muzik |
| 1980an | 1986 • 1987 • 1988 • 1989 • |
| 1990an | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 |
| 2000an | 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • |
| 2010an | 2010 • 2011 • 2012 • 2013 • 2014 • 2015 • 2016 • |